ស័ក

ស័ក ន. ( សំ. ឝ​ក ) កាល, សម័យ, យុគ; ការ​រាប់​លំដាប់​ឆ្នាំ; ពួកជន​ជាតំណវង្ស​ដែល​ជាប់​ទាក់​ទង​ដោយ​ក្សត្រិយ៍ សកៈ ឬ សាលិវាហនៈ (ម. ព. សករាជ ផង ) ។ ខ្មែរប្រើ​ពាក្យ​នេះ​ចំពោះ​តែ​ការរាប់​លំដាប់​ឆ្នាំសត្វទាំង១២ តាំង​ពី​ស័កទី ១​ ដល់​ ស័ក​ទី ១០ ត្រឡប់​សាមក​រាប់​ពីស័ក​ទី ១ វិញ គឺ​រាប់​ថា : ឯក​ស័ក, ទោស័ក, ត្រី​ស័ក, ចត្វាស័ក, បញ្ចស័ក, ឆស័ក, សប្តស័ក, អដ្ឋស័ក, នព្វស័ក, សំរឹទ្ធិស័ក និងរាប់វិលមួយជុំមករាប់ ឯក​ស័ក, ទោស័ក វិញ ។

ផែនដីវិទ្យា
ស័ក សំដៅលើអាយុកាលផែនដីរាប់ជាសម័យធំៗ ហៅថាស័ករបស់ផែនដី។
ហោរាសាស្ត្រ
ស័ក សំរាប់លំដាប់នៃពេលចូលឆ្នាំ ពី ១-១០ ពី ឯកស័ក-សំរឹទ្ធិស័ក។